জেলা ডিবি পুলিশের ওসি কামাল হোসেন ভুইয়া জানান, রাজবাড়ীর পুলিশ সুপার আসমা সিদ্দিকা মিলি’র নির্দেশনায় সন্ত্রাস ও মাদক বিরোধী অভিযানের অংশ হিসেবে বৃহস্পতিবার রাত দেড়টার দিকে ডিবি পুলিশের সদস্যরা কুটি পাঁচুরিয়া এলাকায় অভিযান চালায়। পুলিশের উপস্থিত টের পেয়ে চরমপন্থীরা গুলি ছোড়ে। পুলিশও পাল্টা গুলি চালায়। পরে ঘটনাস্থল থেকে গুলিবিদ্ধ অবস্থায় মোহাম্মদ আলীকে উদ্ধার করে রাজবাড়ী সদর হাসপাতালে নিয়ে যাওয়া হয়। পরে হাসপাতালের কর্তব্যরত চিকিৎসক তাকে মৃত বলে ঘোষণা করেন।